1. April 2021. godine

**Henkel uručio donaciju COVID bolnici u Kruševcu**

Kruševac - Kompanija Henkel je uručila novoizgrađenoj COVID bolnici higijenske proizvode iz asortimana proizvodnog sektora Deterdženti i kućna hemija. Ovo je treća donacija uručena zdravstvenom sistemu Srbije od početka 2021. godine, nakon pomoći Klinici za pulomologiju u Beogradu i Opštoj bolnici u Kruševcu.

Nova bolnica u Kruševcu otvorena je krajem 2020. godine, a zbrinjava pacijente ne samo iz Kruševca, već i iz delova Raškog, Moravičkog, Šumadijskog i Topličkog okruga.

Kao društveno odgovorna kompanija, Henkel je od početka izbijanja pandemije uložio više od 490.000 evra za pomoć zdravstvenim ustanovama i najstarijem stanovništvu naše zemlje sa najmanjim primanjima.

**O Henkelu**

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2020. godini, kompanija Henkel ostvarila je prodaju veću od 19 milijardi evra i korigovani operativni profit od oko 2,6 milijardi evra. Henkel zapošljava više od 53.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, posetite [www.henkel.com](http://www.henkel.com).

Kontakt Jelena Šarenac Jelena Stojanović

Telefon +381 11 207 22 09 +381 11 207 21 86

E-mail [jelena.sarenac@henkel.com](mailto:jelena.sarenac@henkel.com) [jelena.stojanovic@henkel.com](mailto:jelena.stojanovic@henkel.com)